
УТВЪРЖДАВАМ:………………..
         Иванка Бонкинa

Директор на ДГ”Мечо Пух”

ПРОЦЕДУРА
ЗА 
ПОДАВАНЕ И РАЗГЛЕЖДАНЕ 
НА ЖАЛБИ, СИГНАЛИ И ОПЛАКВАНИЯ
В ДГ „ МЕЧО ПУХ ” гр. ДОБРИНИЩЕ
2024/2025г.
                       ГЛАВА I. ОБЩИ ПОЛОЖЕНИЯ

                   Чл.1. С процедурата за подаване на жалби, сигнали и оплаквания се определят условията и редът за:

· Поддаване на жалби, сигнали и оплаквания(
· Разглеждането на жалби от страна на родители и деца(
· обжалване(
· водене на регистър на жалбите.

       Чл.2. Жалби и сигнали имат право да подават децата, персонала на учебното заведение, семействата и други лица, свързани с децата.

       Чл.3. Учебното заведение информира децата и техните родители, по достъпен за тях начин и срещу подпис, за възможността да подават жалби и оплаквания до него и до органите по закрила на детето.

       Чл.4. Родителите и служителите в ДГ”Мечо Пух” имат право да подават жалби до различни институции, имащи отношение. Такива са:

· Дирекция за социално подпомагане гр. Банско(
· Община Банско(
· Детска градина „ Мечо Пух ” гр. Добринище ул. „ Освобождение ” № 11.
· Министерство на образованието и науката.
                       ГЛАВА II. РЕД ЗА ПОДАВАНЕ НА ЖАЛБИ
                   Чл.5. Жалби и сигнали по всякакъв повод касаещи Детска градина „ Мечо Пух ” може да подаде всяко дете, чрез неговите родители, настойници/попечители, други лица свързани с него, както и служителите на детското заведение.

                   Чл.6. Жалбите и сигналите са писмени, адресират се до Директора на детското заведение, депозират се лично или се поставят в нарочна кутия, поставена на видно място на входа на детската градина.

                   Чл.7. Жалбата се подава в писмен вид, в свободен текст, като в нея се описва:

· имената на жалбоподателя, информация за връзка с него(
· причината за подаване на жалба, и/или служителят от който се жалва(
· мотиви за жалбата, дата и подпис на жалбоподателя.

              Чл.8. Ред за осигуряване на възможност детето да се консултира с избрано от него пълнолетно лице, когато желае да подаде жалба:
(1) Всяко дете, желаещо да подаде жалба, може да се консултира за това с избрано от него пълнолетно лице.

(2) Правото на подобна консултация  не може да бъде отказано от страна на служителите на учебното заведение, които са задължени също да подпомагат детето в контактите му с други избрани от него консултанти.

(3) При необходимост, служителите на учебното заведение трябва да осигурят помещение, в което детето се консултира с избрания служител, свободно и конфиденциално.

(4) За децата със затруднена комуникация се осигурява възможност за подаване на жалби и оплаквания, чрез помощта на психолог.

(5) Децата със затруднена комуникация могат да подадат жалба или оплакване с невербални сигнали – поза, поведение или други специфични сигнали. Служителят, забелязал такъв сигнал е длъжен незабавно да уведоми писмено Директора на учебното заведение, който осигурява присъствието на родителя/настойника на детето или компетентен специалист, който да разчете сигналите на детето и да помогне за подаване на жалба в писмен вид.

                         ГЛАВА III. РЕД ЗА РЕГИСТРИРАНE
                   Чл.9. Във входното антре на сградата на учебното заведение на видно и достъпно място е поставена нарочна кутия с отвор и надпис „ Жалби и сигнали ”. Тя се отваря всеки понеделник от Директора на учебното заведение и психолога (ако има такъв( или главният учител.

                   Чл.10. При констатиране на наличие на жалби и сигнали в кутията, както и такива, подадени лично до директора на заведението, те се регистрират в дневник за регистриране на жалби и сигнали, получават входящ номер и се отваря досие.

                   Чл.11. Сигналите и жалбите които са подадени до Директора на учебното заведение, които не са от неговата компетентност да даде становище по тях, се препращат не по–късно от 7(седем( работни дини от постъпването им на компетентните органи, като се уведомяват техните податели.

                   Чл.12. Анонимни сигнали се обработват в случай, че получената информация касае дете жертва на агресивно отношение, дискриминация или насилие (сексуално, физическо, емоционално, психическо, неглижиране(.

                          ГЛАВА IV. ПРОЦЕДУРА ЗА РАЗГЛЕЖДАНЕ НА ЖАЛБИ
                   Чл.13.  Директорът на образователната институция е длъжен да разглежда и решава предложенията, сигналите и жалбите в установени срокове, обективно и законосъобразно. Служителите са длъжни активно да съдействат за своевременното и законосъобразното решаване на въпросите.

                   Чл.14. Процедурата за разглеждане на жалби започва с издаването на заповед от директора за получаване на писмените обяснения и становища от лицата, работещи в детската градина, чиито имена са засегнати в жалбата. При необходимост жалбата се предоставя на Етичната комисия към ДГ“МечоПух“, гр.Добринище за разглеждане и изясняване на описаните твърдения и обстоятелства.
                   Чл.15. Когато жалбата е свързана с оплакване за проявено насилие или друго тежко нарушение, застрашаващо живота и здравето на децата, директорът издава заповед за сформиране на комисия за проверка достоверността на описаната информация.

                   Чл.16. Служителят който е обект на жалба или оплакване за насилие или друго тежко нарушение, застрашаващо здравето или живота на децата, бива временно отстранен от изпълнение на служебните задължения, като до изясняване на случая може да ползва правото си на платен или неплатен годишен отпуск.

                   Чл.17. Комисията събира, обобщава и анализира всички необходими доказателства за изясняване обстоятелствата по жалбата, Директорът на учебното заведение е длъжен да осигури съдействие от страна на Дирекция „Социално подпомагане” и други компетентни органи при проверката и работата по сигнала при необходимост, което се отразява в официалната кореспонденция.
                   Чл.18. Комисията може да покани страните на среща за допълнително изясняване на обстоятелствата. За срещата се води протокол, който се подписва от присъстващите.

                   Чл.19. След събиране на всички сведения се съставя констативен протокол, към който се прилагат събраните писмени доказателства / обяснения, становища, декларации, възражения/. Протоколът се подписва от лицата извършили проверката и от проверяваното лице. При отказ на проверяваното лице да подпише протокола, той се подписва от двама свидетели за отказа.

                   Чл.20. Комисията формулира заключения по направените обяснения и възражения от проверяваното лице, които са неразделна частта от протокола.

                   Чл.21. В срок от 5 (пет( работни дни от нейното сформиране, комисията изготвя доклад за резултата от проверката и го предава на директора на детската градина, заедно с проект за решение и събраните писмени сведения по проверката.

                   Чл.22. На работно заседание комисията по жалбата и Директорът на образователната институция излизат с решение.

                   Чл.23. Комисията уведомява заинтересованите страни по жалбата за решението в 3 (три( дневен срок с препоръчано писмо с обратна разписка или посредством лично връчване на решението срещу подпис.

                   Чл.24. В случай, че жалбоподателят остане неудовлетворен от взетото решение, той има право да отнесе жалбата до горе стоящ орган – РУО, МОН.

                   Чл.25. При установяване на нарушение от наказателен характер, Директорът на детската градина следва да сигнализира незабавно за случая отдел „ Закрила на детето” към Дирекция „Социално подпомагане”, РУО-Благоевград, а при необходимост и органите на МВР.

                   Чл.26. Решението по постъпила жалба се взема в срок от две седмици. По обективни причини срокът за отговор би могъл да продължи, но не повече от един месец.

                   Чл.27. Упоменатите по–горе срокове текат от датата на регистриране на сигнала в образователната институция.

                   Чл.28. Жалби и сигнали, подадени повторно по въпрос, по който има решение, не се разглеждат, освен ако са във връзка с изпълнение на решението или се основават на нови факти и обстоятелства. Решението, поставено по даден сигнал, не подлежи на обжалване, съгласно чл. 124 от АПК. При неразглеждане на сигналите и жалбите, същите се връщат на подателя, като му се съобщават основанията за това.

                   Чл.29. За всяка жалба и предприетите по нея действия се води отделно досие, което е достъпно за проверка от контролиращи органи.

                   Чл.30. Документите по жалбата, протоколите, доклада и предприетите мерки се съхраняват в досието за жалби и оплаквания за срок от 3 години.

                   Чл.31. Настоящата процедура да бъде поставена на видно място в учебното заведение и да се сведе до знанието на персонала,  родителите/настойници и до всички заинтересовани лица по достъпен за тях начин.

Изготвил:
ИВАНКА БОНКИНА

Директор на ДГ“Мечо Пух“, гр.Добринище

